ທ່ານຮອງນາຍົກລັດຖະມົນຕີ ແຫ່ງ ສສ ຫວຽດນາມ ເຈືອງຮວ່າ ບິ່ງ ແລະ ສະຫາຍ ສິນລະວົງ ຄຸດໄພທູນ ເຈົ້າຄອງນະຄອນຫຼວງ ວຽງຈັນ. (ພາບ:VGP/ຫງວ໋ຽນຮວ່າງ)
ຕ່າງໜ້າລັດຖະບານ ທ່ານຮອງນາຍົກລັດຖະມົນຕີ ເຈືອງຮວ່າ ບິ່ງ ຍິນດີຕ້ອນຮັບ ສະຫາຍ ສິນລະວົງ ຄຸດໄພທູນ ທີ່ໄດ້ນຳພາຄະນະຜູ້ແທນຂັ້ນສູງ ຂອງ ນະຄອນຫຼວງວຽງຈັນ ມາຢ້ຽມຢາມ ນະຄອນຫຼວງຮ່າໂນ້ຍ ຢ່າງເປັນທາງການ; ຢັ້ງຢືນ ສາຍພົວພັນມິດຕະພາບພິເສດຫວຽດນາມ-ລາວ ແມ່ນສາຍພົວພັນມີໜຶ່ງດຽວໃນໂລກ, ຫວຽດນາມຍາມໃດກໍ່ຖືວຽກງານປົກປັກຮັກສາ ແລະ ພັດທະນາສາຍພົວພັນ ອັນຊື່ສັດຈິງໃຈ, ໂປ່ງໃສ, ພິເສດ ຫວຽດນາມ-ລາວ ເປັນພິເສດ ສິ່ງດັ່ງກ່າວ ໄດ້ຖືກ ປະທານ ໂຮ່ຈີ໋ມິງ ແລະ ປະທານ ໄກສອນ ພົມວິຫານ ແລະ ບັນດາການນຳລຸ້ນກ່ອນ ແລະ ປະຊາຊົນສອງຊາດ ສະຫຼະເຮື່ອແຮງປັບປຸງເສີມຂະຫຍາຍ, ກາຍເປັນຊັບສັບສົມບັດອັນລຳ້ຄ່າອັນຫາແນວປຽບບໍ່ໄດ້ ຂອງສອງພັກ ສອງລັດ ແລະ ປະຊາຊົນສອງຊາດ ຫວຽດນາມ-ລາວ.
ທ່ານຮອງນາຍົກລັດຖະມົນຕີ ເຈືອງຮວ່າ ບິ່ງ ສະແດງຄວາມຍິນດີແລະຮັບຮູ້ວ່າ ສາຍພົວພັນຮ່ວມມືມິດຕະພາບ ລະຫວ່າງ ນະຄອນຫຼວງ ທັງສອງ ນັບມື້ນັບມີການພັດທະນາຢ່າງຈົບງາມ, ຮອບດ້ານ, ໃນນັ້ນປະກອບມີການຮ່ວມມືລະຫ່ວາງ ນະຄອນຫຼວງວຽງຈັນ ແລະ ນະຄອນຫຼວງຮ່າໂນ້ຍ ນັບມື້ນັບໄດ້ຮັບຜົນສຳເລັດ ອັນຕັ້ງໜ້າ ສະແດງອອກຜ່ານການເຄື່ອນໄຫວ ແລກປ່ຽນຂອງຄະນະ, ຮ່ວມມືດ້ານເສດຖະກິດ, ການສຶກສາ, ວັດທະນະທຳ , ສັງຄົມ, ສາທາລະນະສຸກ, ກະສິກຳ, ແລກປ່ຽນປະຊາຊົນ... ສິ່ງເລົ່ານັ້ນປະກອບສ່ວນອັນຕັ້ງໜ້າເຂົ້າໃນສາຍພົວພັນຮ່ວມມືອັນດີງາມຮ່ວມກັນ ລະຫວ່າງສອງຊາດ ໃນທຸກໆຂົງເຂດ.
ບັນຍາກາດກອງປະຊຸມພົບປະ.(ພາບ:VGP/ຫງວ໋ຽນຮວ່າງ)
ສະຫາຍ ສິນລະວົງ ຄຸດໄພທູນ ສະແດງຄວາມຂອບອົກຂອບໃຈ ຕໍ່ການຕ້ອນຮັບອັນອົບອຸ່ນ ເປັນກັບເອງ ແລະ ເຕັມໄປດ້ວຍຄວາມສາມັກຄີ ທີ່ທ່ານຮອງນາຍົກລັດຖະມົນຕີ ເຈືອງຮວ່າ ບິ່ງ ມອບໃຫ້ໃນການຢ້ຽມຢາມຂອງຄະນະຄັ້ງນີ້. ພ້ອມນີ້ ກໍ່ລາຍງານຜົນສຳເລັດຂອງການເຮັດວຽກກັບ ສະຫາຍ ເຈົ້າຄອງນະຄອນຫຼວງຮ່າໂນ້ຍ , ເຊິ່ງທັງສອງໄດ້ແບ່ງປັນບົດຮຽນກໍ່ຄືປະສົບການຫຼາຍຢ່າງ, ແບບແຜນດີໃນການກໍ່ສ້າງ ແລະ ພັດທະນາ ນະຄອນຫຼວງຂອງແຕ່ລະປະເທດ; ເຫັນດີເປັນເອກກະພາບນຳມາດຕະການຊຸກຍູ້ຫຼາຍຂື້ນກ່ຽວກັບການເຄື່ອນໄຫວຮ່ວມມື ດ້ານເສດຖະກິດ, ວັດທະນະທຳ, ສຶກສາ, ສາທາລະນະສຸກ, ແລກປ່ຽນປະຊາຊົນ... ລະຫວ່າງ ສອງນະຄອນຫຼວງ.
ສະຫາຍ ສິນລະວົງ ຄຸດໄພທູນ ຫວັງເປັນຢ່າງຍິ່ງວ່າ ລັດຖະບານຫວຽດນາມ ຈະສືບຕໍ່ຊ່ວຍເຫຼືອ, ສ້າງເງື່ອນໄຂສະດວກ ໃຫ້ແກ່ນະຄອນຫຼວງວຽງຈັນ ຊຸກຍູ້ໃຫ້ຫຼາຍກວ່າເກົ່າບັນດາການເຄື່ອນໄຫວຮ່ວມມື ກັບນະຄອນຫຼວງຮ່າໂນ້ຍ ກໍ່ຄືກັບບັນດາທ້ອງຖິ່ນອື່ນໆຂອງຫວຽດນາມ ໃນທຸກຂົງເຂດ, ເພືອ່ປະກອບສ່ວນຢ່າງຕັ້ງໜ້າເຂົ້າໃນຜົນສຳເລັດລວມຂອງສອງປະເທດ ຫວຽດນາມ-ລາວ.
(ຫັດທະບູນ)